== Kandidatlande ==
6 lande har p.t. status som kandidat-lande: [[Albanien]], [[Nordmakedonien]], [[Montenegro]], [[Island]], [[Serbien]] og [[Tyrkiet]]. De første 5 har ansøgt efter år 2000 – Tyrkiet i 1987.
* [[Nordmakedonien]] er en anden af staterne fra ex-Jugoslavien. De ansøgte om medlemskab i 2003/2004. Nordmakedonien har 27. marts 2020 fået grønt lys til at begynde optagelsesforhandlinger<ref name="schengvis">https://www.schengenvisainfo.com/news/albania-and-north-macedonia-to-begin-eu-membership-talks/</ref>
* [[Montenegro]] blev først selvstændig i 2006 og søgte først om optagelse i 2008. Optagelsesforhandlinger er endnu ikke startet.
* [[Island]] søgte om optagelse i 2009 som følge af [[finanskrisen]], og optagelsesforhandlingerne kunne gå i gang kort tid efter. I marts 2015 har den borgerlige regering dog meddelt at man ikke mere søger om optagelse<ref>[http://www.dr.dk/Nyheder/Udland/2015/03/12/0312222836.htm Island dropper EU-ansøgning | Nyheder | DR<!-- Bot genereret titel -->]</ref>. Den islandske regering har i marts 2015 oplyst, at Island ikke længere ønsker at blive betragtet som et kandidatland.<ref>{{Cite web |url=http://www.eu.dk/da/fakta-om-eu/medlemslande/nye-medlemslande |title=Nye medlemslande og udvidelse / Folketingets EU-Oplysning<!-- Bot genereret titel --> |access-date=13. maj 2017 |archive-date=16. maj 2017 |archive-url=https://web.archive.org/web/20170516091654/http://www.eu.dk/da/fakta-om-eu/medlemslande/nye-medlemslande |url-status=dead }}</ref>
* [[Serbien]] har ansøgt om optagelse i 2009, men bl.a. udleveringen af eftersøgte krigsforbrydere fra krigen i ex-Jugoslavien har forsinket godkendelse af ansøgningen. I maj 2011 blev den sidste af disse, [[Ratko Mladić]], fanget og udleveret til den [[Internationale Domstol]] i Haag. I Kommissionens rapport fra Oktober 2011 om kandidatlandenes status anbefales at Serbien får kandidat-status, og på et møde mellem EUs regeringschefer 1. marts 2012 blev Serbien godkendt som kandidat-land. April 2013 indgik Serbien og Kosovo en aftale om normalisering af forholdet mellem de to lande, hvorefter EU's udvidelseskommissær 22. april 2013 har anbefalet at man indleder formelle optagelsesforhandlinger med Serbien. Denne anbefaling blev accepteret af EU's europaministre på deres møde tirsdag d. 21. juni 2013.
* [[Albanien]] har ansøgt om optagelse i 2009, og på et møde mellem EUs europaministre 24. juni 2014 blev Albanien godkendt som kandidat-land.<ref>DR Tekst-TV side 115, 24. Juni 2014</ref>. Albanien har 27. marts 2020 fået grønt lys til at begynde optagelsesforhandlinger<ref name="schengvis"/>
Organisationer